Diari Oficial de la Generalitat Valenciana


Sumari del DOGV 7784, del 17-05-2016 (2016/3045)

Resolució del concurs per a l'adjudicació del PAI del sector 9 A el Palmar de sòl urbanitzable, del pla general.
----------------------------------------------------------------------------------------------------------------

### Dades del document

Número de DOGV
:   7784

Data del DOGV
:   17-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3045


Data del document
:   01-03-2016

Organisme emissor
:   Ajuntament de Benicarló

Tipus de document
:   Resolució

Descriptors 

:   * Benicarló
    * administració local
    * pla d'urbanisme

Resolució del concurs per a l'adjudicació del PAI del sector 9 A el Palmar de sòl urbanitzable, del pla general. [2016/3045]  
La corporació municipal, en la sessió plenària de data 25 de febrer de 2016, amb caràcter ordinari i en primera convocatòria, va adoptar l'acord següent:  
5é Dictamen sobre la proposta de resolució del concurs per a l'adjudicació del programa d'actuació integrada del sector 9 el Palmar, de sòl urbanitzable, del pla general de Benicarló.  
Done compte a la corporació del dictamen emés per l'Àrea de Serveis al Territori de data 17 de febrer de 2016, del següent tenor literal:  
  
  
«1. Se sotmet a consideració de la comissió el següent informe proposta del TAG d'Urbanisme, Jesús Hernández Lahera, de data 4 de desembre de 2015:  
[?.]  
Per tot el que s'ha analitzat i les conclusions realitzades en el cos d'aquest informe, es pot motivar en la resolució a adoptar per l'Ajuntament de Benicarló que l'única proposta presentada no resulta admissible respecte als criteris que figuren en el plec de bases particulars reguladores del PAI sector 9 el Palmar de sòl urbanitzable de Benicarló:  
  
1) Pel que argumenta referent a la desproporcionalitat en el preu de la licitació, incomplint el preu màxim marcat per les bases de programació.  
2) Perquè s'incompleix la base XV.2.2. del plec, així com la legalitat vigent a aquest efecte, per part de l'aspirant a la licitació ja que no s'ha acreditat l'exposició al públic dels documents de la seua alternativa que estableix el plec de bases per mitjà d'acta notarial al municipi de Peníscola.  
3) En tercer lloc, es declara que el preceptiu informe de la Confederació Hidrogràfica del Xúquer sobre suficiència de recursos hídrics resulta negatiu a causa del que s'ha argumentat en aquest informe i, per tant, desfavorable a l'alternativa tècnica presentada.  
4) La indefinició de la proposta presentada en relació a qui ha d'executar les infraestructures necessàries a què es refereixen les bases de programació i qui les ha d'assumir econòmicament.  
Per la qual cosa, prenent com a base les facultats que li atorga a aquest ajuntament la Llei Urbanística Valenciana així com la Llei de Contractes del Sector Públic i, en concret, segons el que estableix l'article 137.3 de la LUV i 135.1 de la Llei de Contractes del Sector Públic, és opinió d'aquest TAG que és procedent que el Ple de la corporació adopte els acords següents:  
Primer. Resoldre el present concurs per a l'adjudicació del programa d'actuació integrada del sector 9.A Palmar, de sòl urbanitzable de Benicarló, en el sentit de declarar-lo desert en la seua adjudicació, a causa de la falta d'idoneïtat i adequació de l'alternativa presentada a concurs, pels motius expressats i explicats en aquest informe.  
  
Segon. Procedir a la devolució de la garantia provisional depositada en el seu moment, tal com disposa l'article 323.1.a del Reglament d'ordenació i gestió territorial i urbanística (ROGTU).  
Tercer. Publicar l'acord plenari posteriorment en el Butlletí Oficial de la Província de Castelló, Diari Oficial de la Comunitat Valenciana i Diario Oficial de la Unión Europea, segons el que disposen els articles 137.7 de la LUV i 327 del ROGTU.  
És criteri de qui subscriu, qui ho sotmet a un altre millor fundat en dret.»  
  
Votació  
Sotmés el dictamen transcrit a votació del Ple de la corporació, s'aprova per unanimitat dels membres assistents.  
  
Benicarló, 1 de març de 2016.- L'alcaldessa: Rosario Miralles Ferrando.